CELEX: 32011D0176
Language: et
Date: 2011-03-21 00:00:00
Title: 2011/176/EL: Komisjoni otsus, 21. märts 2011 , otsuse 2006/502/EÜ (millega nõutakse liikmesriikidelt meetmete võtmist, et tagada üksnes lastekindlate tulemasinate turuleviimine ning keelustada uudsete tulemasinate turuleviimine) kehtivuse pikendamise kohta (teatavaks tehtud numbri K(2011) 1754 all)  EMPs kohaldatav tekst

22.3.2011   
            
            
               ET
            
            
               Euroopa Liidu Teataja
            
            
               L 76/99
            
         KOMISJONI OTSUS,
   21. märts 2011,
   otsuse 2006/502/EÜ (millega nõutakse liikmesriikidelt meetmete võtmist, et tagada üksnes lastekindlate tulemasinate turuleviimine ning keelustada uudsete tulemasinate turuleviimine) kehtivuse pikendamise kohta
   (teatavaks tehtud numbri K(2011) 1754 all)
   (EMPs kohaldatav tekst)
   (2011/176/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 3. detsembri 2001. aasta direktiivi 2001/95/EÜ üldise tooteohutuse kohta, (1) eriti selle artiklit 13,
   ning arvestades järgmist:
   
               (1)
            
            
               Komisjoni otsusega 2006/502/EÜ (2) nõutakse liikmesriikidelt meetmete võtmist, et tagada üksnes lastekindlate tulemasinate turuleviimine ning keelustada uudsete tulemasinate turuleviimine.
            
         
               (2)
            
            
               Otsus 2006/502/EÜ võeti vastu kooskõlas direktiivi 2001/95/EÜ artikliga 13, milles sätestatakse, et otsuste kehtivusaeg tohib olla kõige rohkem üks aasta, kuid neid võib samas korras kehtestada täiendavateks ajavahemikeks, millest ükski ei ole pikem kui aasta.
            
         
               (3)
            
            
               Otsust 2006/502/EÜ on muudetud neli korda: esiteks komisjoni otsusega 2007/231/EÜ, (3) millega pikendati otsuse kehtivust kuni 11. maini 2008, teiseks komisjoni otsusega 2008/322/EÜ, (4) millega pikendati otsust veel ühe aasta võrra kuni 11. maini 2009, kolmandaks komisjoni otsusega 2009/298/EÜ, (5) millega pikendati otsuse kehtivust veel aasta võrra kuni 11. maini 2010, ning neljandaks komisjoni otsusega 2010/157/EL, (6) millega pikendati otsuse kehtivust veel aasta võrra kuni 11. maini 2011.
            
         
               (4)
            
            
               Kuna puuduvad muud asjakohased meetmed, et tagada tulemasinate ohutus lastele, tuleks pikendada otsuse 2006/502/EÜ kehtivust veel 12 kuu võrra.
            
         
               (5)
            
            
               Seepärast tuleks otsust 2006/502/EÜ vastavalt muuta.
            
         
               (6)
            
            
               Käesoleva otsusega ettenähtud meetmed on kooskõlas direktiivi 2001/95/EÜ alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2006/502/EÜ artikli 6 lõige 2 asendatakse järgmisega:
   
      „2.   Käesolevat otsust kohaldatakse kuni 11. maini 2012.”
   
   Artikkel 2
   Liikmesriigid võtavad käesoleva otsuse järgimiseks vajalikud meetmed hiljemalt 11. maiks 2011 ja avaldavad need. Liikmesriigid teatavad sellest viivitamata komisjonile.
   Artikkel 3
   Käesolev otsus on adresseeritud liikmesriikidele.
   
      Brüssel, 21. märts 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 11, 15.1.2002, lk 4.
   
      (2)  ELT L 198, 20.7.2006, lk 41.
   
      (3)  ELT L 99, 14.4.2007, lk 16.
   
      (4)  ELT L 109, 19.4.2008, lk 40.
   
      (5)  ELT L 81, 27.3.2009, lk 23.
   
      (6)  ELT L 67, 17.3.2010, lk 9.